„Nové znenie“
........

N A R I A D E N I E     V L Á D Y
Slovenskej republiky 

z           2002,

ktorým sa mení  nariadenie vlády Slovenskej republiky                                  č. 389/2000 Z. z.  o zverejňovaní predbežných oznámení, oznámení o vyhlásení metód verejného obstarávania, súťažných podkladov a výsledkov verejného obstarávania 

	Vláda Slovenskej republiky  podľa § 83 ods. 3 zákona č. 263/1999 Z. z.  o verejnom  obstarávaní a o zmene a doplnení niektorých zákonov  (ďalej len „zákon“) nariaďuje: 

Čl. I

	Nariadenie vlády Slovenskej republiky č. 389/2000 Z. z. o zverejňovaní predbežných oznámení, oznámení o vyhlásení metód verejného obstarávania, súťažných podkladov a výsledkov  verejného obstarávania  sa mení  takto: 

    V § 2 ods. 3 sa prvá veta nahrádza znením:   

        „Podkladom na zverejnenie  vo vestníku  je prvopis oznámenia, ktorý obstarávateľ pošle doporučenou poštovou zásielkou,  faxom, elektronickými prostriedkami ^1a)  alebo doručí osobne. Ak obstarávateľ  postupuje podľa  § 44 ods. 4 zákona alebo § 49 ods. 2 zákona prvopis oznámenia pošle faxom, elektronickými prostriedkami ^1a)  alebo doručí osobne. Dátum odoslania prvopisu oznámenia preukazuje obstarávateľ.“. 

       Poznámka pod čiarou k odkazu ^1a)  znie: 
       „^1a) Zákon č. 215/2002 Z. z. o elektronickom podpise a o zmene a doplnení  niektorých zákonov.“.

Čl. II

	Toto nariadenie nadobúda  účinnosť  1. januára 2003.  

Mikuláš Dzurinda v. r.